CELEX: 51998PC0171(02)
Language: da
Date: 1998-03-18
Title: Forslag til Rådets forordning (EF) om ændring af forordning (EØF) nr. 2261/84 om almindelige regler for støtte til olivenolieproduktion og til producentorganisationer

Avis juridique important

|

51998PC0171(02)

Forslag til Rådets forordning (EF) om ændring af forordning (EØF) nr. 2261/84 om almindelige regler for støtte til olivenolieproduktion og til producentorganisationer  /* KOM/98/0171 endelig udg. */  

EF-Tidende nr. C 136 af 01/05/1998 s. 0025

Forslag til Rådets forordning (EF) om ændring af forordning (EØF) nr. 2261/84 om almindelige regler for støtte til olivenolieproduktion og til producentorganisationer (98/C 136/09) KOM(1998) 171 endelig udg. - 98/0098(CNS) (Forelagt af Kommissionen den 19. marts 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. . . ./98, særlig artikel 5, stk. 8,under henvisning til forslag fra Kommissionen, ogud fra følgende betragtninger:Bestemmelserne om produktionsstøtte til producenter af mindre end 500 kg olivenolie i artikel 5 i forordning nr. 136/66/EØF blev ophævet ved forordning (EF) nr. . . ./98; forordning (EØF) nr. 2261/84 (2), senest ændret ved forordning (EF) nr. 636/95 (3), bør ændres i overensstemmelse hermed, og kontrollen af produktionsstøtten bør styrkes;ved forordning (EF) nr. . . ./98 blev der i artikel 5 i forordning nr. 136/66/EØF foretaget en national fordeling af den maksimale garantimængde, og følgerne af en overskridelse af en medlemsstats garantimængde for den pågældende medlemsstats produktionsstøtte blev fastlagt; der er nødvendigt under hensyntagen til den indhøstede erfaring at anføre, hvilke data der skal fastsættes eller meddeles for at forvalte denne mekanisme -UDSTEDT FØLGENDE FORORDNING:Artikel 1 I forordning (EØF) nr. 2261/84 foretages følgende ændringer:1) Artikel 2, stk. 4 og 5, affattes således:»4. Støtten ydes i henhold til artikel 5, stk. 1, i forordning nr. 136/66/EØF for den mængde olie, der rent faktisk er fremstillet på den godkendt mølle.«2) Artikel 8, stk. 1, andet led, affattes således:»- at de af den enkelte olivendyrker meddelte oplysninger om de forarbejdede mængder oliven og de fremstillede mængder olie svarer til de mængder oliven og olie, som er anført i forarbejdningsbeviset.«3) Artikel 12, stk. 1, affattes således:»1. Hver olivendyrker kan modtage et forskud på den ansøgte støtte.«4) I artikel 13 indsættes som litra e):»e) inden datoer, der nærmere skal fastlægges, forelægger myndighederne månedlige udtog af lagerregnskabet.«5) I artikel 14:- stk. 3a, affattes teksten før første led således:»Med henblik på udbetaling af støtten til olivendyrkerne kontrollerer medlemsstaterne:«;- udgår stk. 4;- affattes stk. 5, andet afsnit, således:»Disse filer anvendes som retningslinjer for den kontrol, der skal foretages i henhold til stk. 1 til 3.«.6) I artikel 15, stk. 3, udgår ordene »hvis gennemsnitlige produktion er på mindst 500 kg olivenolie pr. produktionsår, og«.7) Artikel 17a affattes således:»Artikel 17a1. Inden den 1. oktober fastsætter Kommissionen for det igangværende produktionsår for hver producerende medlemsstat efter fremgangsmåden i artikel 38 i forordning nr. 136/66/EØF:- den anslåede produktion, der kan omfattes af støtte;- det enhedsbeløb for produktionsstøtten, der kan udbetales som forskud. Dette beløb skal under hensyntagen til den forventede produktion i det pågældende produktionsår være af en sådan størrelse, at enhver risiko for uberettigede udbetalinger til olivendyrkerne undgås.2. Senest otte måneder efter produktionsårets afslutning fastsætter Kommissionen efter den i stk. 1 omhandlede fremgangsmåde for det nævnte produktionsår og for hver producerende medlemsstat:- den faktiske produktion, som retten til støtte er anerkendt for;- enhedsbeløbet for produktionsstøtten, eventuelt multipliceret med den koefficient, der er fastsat i artikel 5, stk. 4, i forordning nr. 136/66/EØF.3. Medlemsstaterne meddeler senest den 5. september i det igangværende produktionsår Kommissionen oplysningerne om produktionsprognoserne for olivenolie for det igangværende produktionsår. Kommissionen kan anvende andre oplysningskilder og i givet fald lade gennemføre undersøgelser eller enqueter om olivenolieproduktionen.«Artikel 2 Denne forordning træder i kraft på syvendedagen efter dens offentliggørelse i De Europæiske Fællesskabers Tidende.Den anvendes fra den 1. november 1998.Denne forordning er bindende i alle enkeltheder og gælder umiddelbart i hver medlemsstat.(1) EFT 172 af 30.9.1966, s. 3025/66(2) EFT L 208 af 3.8.1984, s. 3.(3) EFT L 67 af 25.3.1995, s. 1.